cyanic-selkie/wikianc huggingface dataset:
นันท์นภัส เลิศนามเชิดสกุล
การทำงาน
นอกเหนือจากบทบาทในการเป็นนักร้องไอดอลวงบีเอ็นเคโฟร์ตีเอต มิวนิคมีโอกาสได้รับบทนำในภาพยนตร์เรื่อง กระสือสยาม โดยรับบทเป็น "โมรา" ซึ่งได้เข้าฉายในโรงภาพยนตร์เมื่อวันที่ 4 เมษายน พ.ศ. 2562 และยังได้รับบทเป็น "แพรวพราว" ซึ่งเป็นอีกหนึ่งบทนำในซีรีส์เรื่อง One Year 365 วัน บ้านฉัน บ้านเธอ ร่วมกับสมาชิกวงบีเอ็นเคโฟร์ตีเอตคนอื่น ๆ ซีรีส์เรื่องนี้เป็นโครงการของแอปพลิเคชันไลน์ทีวี ผลิตโดย จีดีเอช จอกว้างฟิล์ม และบีเอ็นเคโฟร์ตีเอต ออกอากาศครั้งแรกผ่านไลน์ทีวีเมื่อวันที่ 28 พฤศจิกายน พ.ศ. 2562 และมีการนำมาออกอากาศซ้ำทาง ช่องวัน 31 ทุกวันศุกร์ โดยเริ่มตั้งแต่วันศุกร์ที่ 8 พฤษภาคม พ.ศ. 2563
ปัจจุบันมิวนิคยุติการเป็นไอดอลร่วมกับวงบีเอ็นเคโฟร์ตีเอตแล้ว แต่ยังคงเป็นศิลปินในสังกัดของบริษัทแม่ของวงอยู่คือ iAM
องค์กรเก็บขยะแผ่นดิน
องค์กรเก็บขยะแผ่นดิน เป็นกลุ่มศาลเตี้ยออนไลน์กษัตริย์นิยมสุดโต่งที่ได้การสนับสนุนจากรัฐไทย ซึ่งมีลักษณะเป็นลัทธิฟาสซิสต์ ก่อตั้งขึ้นในช่วงปลายปี 2556 ระหว่างวิกฤตการณ์การเมืองไทย พ.ศ. 2556–2557 โดยมีนายทหารเกษียณอายุราชการและนายแพทย์ พลตรี เหรียญทอง แน่นหนา เป็นหัวหน้า เป็นองค์การที่มีรูปแบบจัดกิจกรรมแบบฝูงชนและแบบกองทัพอาชีพ และเป็นกลุ่มศาลเตี้ย  มุ่งกำจัด "ขยะสังคม" และผู้กระทำผิดข้อหาความผิดต่อองค์พระมหากษัตริย์ไทย คอยรายงานตำรวจ และมีการ "ล่าแม่มด" คือเปิดเผยที่อยู่และตามก่อกวน ณ ที่พักของผู้นั้น นักวิจัยจากมหาวิทยาลัยเวียนนาจัดว่าองค์กรเก็บขยะแผ่นดินเป็นกลุ่มฟาสซิสต์
ในการประชุมครั้งแรกมีอดีตนายทหารยศสูง 30 นายเข้าร่วมประชุมด้วย เขาอ้างว่าตั้งกองทัพประชาชนเพื่อพิทักษ์สถาบันพระมหากษัตริย์ และอ้างว่าได้รับความคุ้มครองเป็นพิเศษจากกองทัพ แต่ผู้นำกองทัพรีบปฏิเสธ
กิจกรรมออนไลน์มีการแสดงออกซึ่งความโกรธ ตามด้วยการใช้คำพูดที่สร้างความเกลียดชัง (hate speech) และจดบันทึกการกระทำของตน มีการเรียกร้องและจดการเรียกระดมสมาชิกให้แสดงออกซึ่งความจงรักภักดีต่อสถาบันพระมหากษัตริย์ มีการโฆษณากิจกรรมมวลชนที่รัฐเป็นผู้จัด ตัวอย่างเช่น "ไบก์ฟอร์มัม" และ "ไบก์ฟอร์แด็ด" อีกกรณีหนึ่งกลุ่มได้กดดันสำนักงานข้าหลวงใหญ่ผู้ลี้ภัยแห่งสหประชาชาติ สาขาประเทศไทย จากการช่วยให้ตั้ง อาชีวะลี้ภัยในประเทศนิวซีแลนด์ มีการคุกคามว่าจะไปทำลายบูธรับบริจาคและตบหน้าเจ้าหน้าที่ สุดท้ายเพจของสำนักงานฯ ต้องปิดไปชั่วคราว  นอกจากนี้มีการโพสต์ภาพเปลือยหรือภาพที่คุกคามต่อผู้เสียหาย ยุทธวิธีการคุกคามอย่างอื่น เช่น โพสต์ภาพในเหตุการณ์ 6 ตุลา
ในการประท้วงในประเทศไทย พ.ศ. 2563 กลุ่มได้รณรงค์ต่อต้านผู้ประท้วงหลังข้อเรียกร้องปฏิรูปสถาบันพระมหากษัตริย์
รายชื่อรัฐของสหรัฐเรียงตามลำดับการก่อตั้ง
ด้านล่างนี้คือ รายชื่อรัฐในสหรัฐอเมริกา เรียงตามลำดับการก่อตั้ง ซึ่งก็คือวันที่รัฐแต่ละรัฐได้เข้าร่วมในสหภาพ ถึงแม้ว่าอาจจะพิจารณารัฐ 13 รัฐแรกได้ว่าเป็นส่วนหนึ่งของสหรัฐอเมริกานับตั้งแต่วันประกาศอิสรภาพในวันที่วันพฤหัสบดีที่ 4 กรกฎาคม ค.ศ. 1776 แต่วันที่ที่ยึดถือด้านล่างนี้เป็นวันที่ที่แต่ละรัฐให้สัตยาบันในรัฐธรรมนูญแห่งสหรัฐอเมริกา ส่วนรัฐที่ก่อตั้งภายหลังยึดถือตามวันที่กฎหมายรับรองยกเว้นโอไฮโอซึ่งยึดถือวันก่อตั้งตามวันที่สภาคองเกรสรับรองในปี ค.ศ. 1953
ปัจจุบันนี้ สหรัฐอเมริกามีรัฐทั้งหมด 50 รัฐในประเทศ แต่เมื่อครั้งตั้งเป็นประเทศใหม่ ๆ นั้น ส่วนใหญ่ยังปักหลักกันอยู่ที่บริเวณตะวันออกของสหรัฐอเมริการิมมหาสมุทรแอตแลนติก จนกระทั่งเมื่อประชากรเพิ่มขึ้น และดินแดนส่วนอื่นที่ห่างไปทางตะวันตกก็ยังไม่มีผู้ใดบุกเบิก ดังนั้นชาวอเมริกันจึงเริ่มขยายอาณาเขตไปทางตะวันตก จนกระทั่งเมื่อขยายไปสุดเขตแดนตะวันตก สหรัฐอเมริกามีทั้งสิ้น 48 รัฐ แต่ต่อมาก็ได้ซื้อดินแดนอะแลสกาและฮาวาย และตั้งเป็นรัฐที่ 49 และ 50 ตามลำดับ
นอกจาก 50 รัฐที่กล่าวมาข้างต้นแล้ว ยังมีดินแดนอิสระที่เป็นเขตปกครองตนเอง ชื่อว่า ดิสตริกต์ออฟโคลัมเบีย (District of Columbia) ซึ่งแม้มิได้เป็นรัฐเต็มตัวเหมือนรัฐอื่น ๆ แต่ก็มีฐานะเทียบเท่ารัฐในการออกเสียงต่าง ๆ รวมทั้งการเลือกตั้งประธานาธิบดี ก็ต้องส่งตัวแทนลงเลือกตั้งตามอัตราส่วนที่ได้รับ รวมถึงมีผู้ว่าการเขตปกครองของตนเองเทียบเท่ากับผู้ว่าการของรัฐอื่น ๆ และประธานาธิบดีก็ต้องประจำอยู่ที่นี่ ดิสตริกต์ออฟโคลัมเบียนี้เรียกย่อ ๆ ว่า ดี.ซี. (D.C.) เป็นที่ตั้งของเมืองหลวงของประเทศ คือ กรุงวอชิงตัน (Washington) เรียกเต็ม ๆ คือ วอชิงตัน ดี.ซี. ตั้งอยู่ฝั่งตะวันออก ติดกับรัฐนิวยอร์ก ซึ่งกรุงวอชิงตัน ดี.ซี. นี้เป็นคนละหน่วยกับรัฐวอชิงตันที่อยู่ฝั่งตะวันตก ด้านเหนือพรมแดนติดกับประเทศแคนาดา และมีเมืองหลวงชื่อโอลิมเปีย และมีเมืองท่าสำคัญคือซีแอตเทิล
ทูซอน
หมายเหตุและอ้างอิง
‡ รัฐเดิม 13 รัฐ ทั้งหมดก่อตั้งเป็นรัฐในวันที่ 4 กรกฎาคม ค.ศ. 1776 แต่วันที่ในตารางด้านบนยึดถือตามวันที่ให้สัตยาบันในรัฐธรรมนูญ
ตุ๋ย
ตุ๋ย เป็นศัพท์สแลงภาษาไทย มักใช้พาดหัวข่าวตามหน้าหนังสือพิมพ์ แทนความหมายว่าการร่วมเพศทางทวารหนักระหว่างชายกับชาย
ที่มา
แต่เดิมนั้น ตุ๋ย มักใช้เป็นชื่อของชาวไทยภาคอีสาน หมายถึง ลักษณะท่าทางของเด็กทารกที่มีอายุไม่กี่เดือน แต่ปัจจุบัน คำว่า ตุ๋ย ตามพจนานุกรมคำใหม่ ฉบับราชบัณฑิตยสถาน ได้ให้ความหมายว่า ร่วมเพศทางทวารหนัก โดยมีที่มาจากชื่อของข้าราชการทหารคนหนึ่งที่ข่มขืนกระทำชำเราเด็กผู้ชายโดยการร่วมเพศทางทวารหนัก และเป็นข่าวเมื่อ พ.ศ. 2541 จากนั้นจึงมีการใช้คำนี้แทนพฤติกรรมดังกล่าวตามหน้าหนังสือพิมพ์เรื่อยมา
คำสแลงอื่นที่มีความหมายคล้ายกันคือ อัดถั่วดำ คำว่า "ถั่วดำ" เป็นชื่อของนายทหาร ผู้มีพฤติกรรมคล้ายกันนี้ และยังให้เด็กผู้ชายค้าประเวณีอีกด้วย เขาถูกจับกุมเมื่อ 20 มิถุนายน พ.ศ. 2478
เทศบาลตำบลนากลาง
นากลาง เป็นเทศบาลตำบลแห่งหนึ่งในอำเภอนากลาง จังหวัดหนองบัวลำภู มีพื้นที่ 40.75 ตารางกิโลเมตร ครอบคลุมบางส่วนของตำบลนากลาง ตำบลด่านช้าง และตำบลกุดแห่ มีประชากรปี พ.ศ. 2560 จำนวน 20,522 คน ได้รับการยกฐานะจากสุขาภิบาล เป็นเทศบาลตำบล เมื่อปี พ.ศ. 2542
การจัดตั้ง
เทศบาลตำบลนากลาง ตั้งอยู่ เลขที่ 330 ถนนอุดร-เลย ตำบลนากลาง อำเภอนากลาง จังหวัดหนองบัวลำภู ได้รับการจัดตั้งเป็นสุขาภิบาลนากลาง อำเภอหนองบัวลำภู จังหวัดอุดรธานี เมื่อวันที่ 23 พฤษภาคม พ.ศ. 2509 ต่อมาได้รับการเปลี่ยนแปลงฐานะจากสุขาภิบาลนากลางเป็นเทศบาลตำบลนากลาง อำเภอนากลาง จังหวัดหนองบัวลำภู เมื่อวันที่ 24 พฤษภาคม พ.ศ. 2542
ที่ตั้งและอาณาเขต
เทศบาลตำบลนากลาง ตั้งอยู่ระหว่างเส้นรุ้งที่ 17 องศาเหนือ และเส้นระแวงที่ 102 องศาตะวันออก ตั้งอยู่ทางทิศตะวันตกของจังหวัดหนองบัวลำภู ห่างจากที่ตั้งจังหวัดหนองบัวลำภู ประมาณ 35 กิโลเมตร ตามทางหลวงแผ่นดินหมายเลข 210 (ถนนอุดร-เลย) ปัจจุบัน เทศบาลตำบลนากลาง ตั้งที่ 330 หมู่ที่ 1 บ้านกกค้อ ตำบลนากลาง อำเภอนากลาง จังหวัดหนองบัวลำภู
สภาพภูมิประเทศ
ลักษณะสภาพภูมิประเทศเทศบาลตำบลนากลาง ส่วนใหญ่เป็นพื้นที่ราบลุ่ม มีภูเขา มีแม่น้ำลำคลองไหลหลายสาย ได้แก่ ลำพะเนียง ลำห้วยเดื่อ ลำห้วยหนองบัว และลำห้วยหนองไฮ จึงทำให้เกิดที่ราบลุ่มข้าง มีลำน้ำเหมาะกับการทำเกษตรกรรมต่างๆ เช่น ปลูกข้าว ปลูกข้าวโพด ปลูกถั่ว ปลูกอ้อย เป็นต้น
การปกครอง
เทศบาลตำบลนากลางมีเนื้อที่ 40.75 ตารางกิโลเมตร มีเขตเทศบาลครอบคลุมพื้นที่ 3 ตำบลของอำเภอนากลาง ได้แก่ บางส่วนของตำบลนากลาง ตำบลด่านช้าง ตำบลกุดแห่ ประกอบด้วย 31 ชุมชน แบ่งออกเป็น 2 เขต ดังนี้
ลักษณะของชุมชนในท้องถิ่น
การตั้งถิ่นฐานชองชุมชนเทศบาลตำบลนากลาง มีลักษณะรวมตัวเป็นกลุ่มโดยเกาะกลุ่มตามเส้นทางสายหลักและมีบางชุมชนที่กระจายออกไป การกระจายตัวของประชากรส่วนใหญ่จะรวมเป็นกลุ่มใหญ่3กลุ่มใหญ่คือ กลุ่มบ้านกกค้อ กลุ่มบ้านหนองด่าน กลุ่มบ้านกุดแห่ ซึ่งการกระจายตัวของกลุ่มดังกล่าวมีเส้นทางคมนาคมติดต่อกันได้อย่างสะดวก โดยอาศัยเส้นทางสายอุดรธานี - เลย หรือ ทางหลวงแผ่นดินหมายเลข 210 เป็นเส้นทางหลัก
ธนาคาร
ธนาคารในเขตเทศบาลตำบลนากลาง มีทั้งหมด 5 แห่ง ดังนี้
การขนส่ง
เส้นทางคมนาคมขนส่งมีทางหลวงแผ่นดินหมายเลข 210 และทางหลวงจังหวัด อีกหลายสายที่เชื่อมต่อระหว่างเขตเทศบาลตำบลนากลาง กับองค์กรปกครองส่วนท้องถิ่นอื่น และอำเภอใกล้เคียงกับอำเภอนากลาง ดังนั้นการสัญจรไปมาสะดวกเพราะถนนสายหลักในเขตเทศบาลมี 4 ช่องจราจร มีสัญญาณไฟจราจร 1 แห่ง
การศึกษา
สถานศึกษาในเขตเทศบาลตำบลนากลาง มีดังนี้
สาธารณสุข
มีสถานพยาบาลของรัฐจำนวน 1 แห่ง คือ โรงพยาบาลนากลาง และมีศูนย์บริการสาธารณสุข 1 แห่ง คือ ศูนย์สุขภาพชุมชนตำบลนากลาง
เทศบาลเมืองพะเยา
เทศบาลเมืองพะเยา เป็นองค์กรปกครองส่วนท้องถิ่นประเภทเทศบาลเมืองแห่งหนึ่งในอำเภอเมืองพะเยา จังหวัดพะเยา ตั้งอยู่ริมกว๊านพะเยา มีพื้นที่ 9 ตารางกิโลเมตร ครอบคลุมตำบลเวียงและตำบลแม่ต๋ำทั้งตำบล มีประชากรในปี พ.ศ. 2560 จำนวน 16,974 คน เป็นเทศบาลที่มีประชากรมากที่สุดในจังหวัดพะเยา ทั้งนี้ศาลากลางจังหวัดพะเยาได้ตั้งอยู่นอกเขตเทศบาลเมืองพะเยา โดยตั้งอยู่ในเขตเทศบาลตำบลบ้านต๋อม
ภูมิศาสตร์
เทศบาลเมืองพะเยามีพื้นที่ประมาณ 9 ตารางกิโลเมตร หรือประมาณ 5625 ไร่ ประกอบด้วย 2 ตำบลคือ ตำบลเวียงและตำบลแม่ต๋ำ ติดต่อกับเขตองค์กรปกครองส่วนท้องถิ่นอื่น ดังนี้
การปกครอง
จำนวนประชาชนในเขตเทศบาลเมืองพะเยา เมื่อวันที่ 31 ธันวาคม พ.ศ. 2560 มี จำนวน 16,974 คน แยกเป็นชาย 7,868 คน หญิง 9,106 คน มีจำนวนบ้าน 8,097 หลังคาเรือน และความหนาแน่นของประชากรเฉลี่ย 1,886 คนต่อตารางกิโลเมตร ประชาชนในเขตเทศบาลเมืองพะเยาส่วนใหญ่นับถือศาสนาพุทธ คิดเป็นร้อยละ 90 มีวัดจำนวน 13 แห่ง และยังมีประชาชนที่นับถือศาสนาอื่นๆ อีก เช่น อิสลาม คริสต์
เทศบาลเมืองพะเยามีพื้นที่ครอบคลุม 2 ตำบล ได้แก่ ตำบลเวียง และตำบลแม่ต๋ำ โดยแต่ละตำบลมีชุมชนและจำนวนประชากร ดังนี้
ตำบลเวียงมีประชากรทั้งหมด 9,415 คน ชาย 4,296 คน หญิง 5,119 คน มี 9 ชุมชน ได้แก่
ตำบลแม่ต๋ำมีประชากรทั้งหมด 7,559 คน ชาย 3,572 คน หญิง 3,987 คน มี 5 ชุมชน ได้แก่
การศึกษา
ในเขตเทศบาลเมืองพะเยา มีสถาบันการศึกษา ทั้งอนุบาล ประถม มัธยม และอุดมศึกษา ดังนี้
ระดับอนุบาลและประถมศึกษา
ระดับมัธยมศึกษา ระดับอุดมศึกษา
สาธารณสุข
ประชาชนในเขตเทศบาลเมืองพะเยาจะใช้บริการด้านสาธารณสุข ได้แก่ โรงพยาบาลพะเยา ซึ่งเป็นโรงพยาบาลประจำจังหวัดและโรงพยาบาลพะเยา ราม ซึ่งเป็นโรงพยาบาลเอกชน สำหรับเทศบาลเมืองพะเยามีศูนย์บริการสาธารณสุขเพื่อให้บริการประชาชนในเขตเทศบาลเมืองพะเยา 2 แห่ง
4 เวสตา
4 เวสตา (Vesta) เป็นวัตถุขนาดใหญ่ที่มีมวลมากที่สุดเป็นลำดับสองในแถบดาวเคราะห์น้อย โดยมีเส้นผ่านศูนย์กลางเฉลี่ยประมาณ 530 กิโลเมตร (329 ไมล์) และมีมวลคิดเป็นประมาณ 9% ของมวลดาวเคราะห์น้อยในแถบหลักทั้งหมด ผู้ค้นพบเวสตาคือนักดาราศาสตร์ชาวเยอรมันชื่อ เฮนริค วิลเฮล์ม โอลเบอร์ส ค้นพบเมื่อวันที่ 29 มีนาคม ค.ศ. 1807 และได้ตั้งชื่อตามเทพีผู้บริสุทธิ์ตามเทพปกรณัมโรมันซึ่งเป็นผู้ปกครองบ้านเรือนและเตาไฟ คือเทพีเวสตา
แก้วใส คริสตัล
แก้วใส คริสตัล มีชื่อจริงว่า คริสตัลจีน เคสซีเนอร์ ชื่อเล่น แก้วใส เป็นนักแสดงหญิง ลูกครึ่ง ไทย-อเมริกัน เกิดในประเทศไทย เมื่อวันพุธ ที่ 18 พฤษภาคม พ.ศ. 2537 เป็นบุตรสาวคนเดียว คุณพ่อชาวสหรัฐอเมริกา และ คุณแม่ชาวไทย เริ่มเข้าสู่วงการบันเทิงตั้งแต่เด็กจากการแคสงานเนื่องจากมีโมเดลลิงมาขอถ่ายรูป จึงทำให้แก้วใสในวัยเด็กได้รับงานโฆษณาเป็นจำนวนมากรวมทั้งละคร หลังจากห่างหายไปจากวงการบันเทิงก็ได้กลับมาอีกทีตอนอายุ 18 เพื่อรับเชิญละคร จึงได้เกิดการชักชวนของคุณเก๋ ผู้จัดการส่วนตัวนักแสดง เนื่องจากแก้วใสเป็นลูกครึ่งที่มีรูปร่างหน้าตาดี เหมาะสมกับการเป็นนักแสดง แถมเป็นนักกิจกรรมของทางมหาวิทยาลัย และ มีความสามารถพิเศษหลายอย่าง, ละครเรื่องแรกในชีวิต เมื่อปี พ.ศ. 2546 คือ "กรงเพชร" นำแสดงโดย พอล ภัทรพล ศิลปาจารย์ และ เทย่า โรเจอร์ส จนได้รับงานแสดงทั้งของช่อง 3 และช่อง 7 รวมไปถึงงานพรีเซนเตอร์โฆษณาให้กับสินค้าหลายชิ้น ในปี พ.ศ. 2556 แก้วใสได้ทำสัญญาเป็นนักแสดงของสถานีโทรทัศน์สีกองทัพบกช่อง 7 หลังรับเชิญละคร "คุณชายเลี้ยงหมู คุณหนูเลี้ยงแกะ" จึงทำให้เจอผู้จัดการและทำการเซ็นสัญญาในภายต่อมา ปัจจุบันสำเร็จการศึกษาระดับปริญญาตรี คณะวารสารศาสตร์และสื่อสารมวลชน มหาวิทยาลัยธรรมศาสตร์ (รังสิต) หลักสูตรนานาชาติ ปีการศึกษา 2559  แก้วใสเคยเป็นดรัมเมเยอร์ งานฟุตบอลประเพณีธรรมศาสตร์-จุฬาฯ ครั้งที่ 69 ประจำปี พ.ศ. 2556
เกลเซอร์
เรมอนด์ เอ็ม ลอยด์ (Raymond M. Lloy) เกิดวันที่ 13 พฤษภาคม ค.ศ. 1964 เป็นนักต่อสู้ป้องกันตัว, นักมวยปล้ำอาชีพ และนักแสดงชาวอเมริกัน เขาเป็นที่รู้จักกันมากที่สุดสำหรับการปรากฏตัวในรายการเวิลด์แชมเปี้ยนชิพเรสต์ลิงในปลายทศวรรษ 1990 โดยใช้ชื่อในสังเวียนว่า เกลเซอร์ (Glacier)
หนึ่งในทักษะศิลปะการต่อสู้ป้องกันตัวของลอยด์ คือ การได้เรียนรู้เพลงหมัดหงฉวนขณะที่เขามีอายุได้ 14 ปี ในภายหลัง เขาได้เพิ่มเติมในสาขาวิชาอื่นๆ เช่น ยูโด และเคมโป ในโรงเรียนที่เขาเป็นเจ้าของและได้ทำการสอนโดยอดีตตัวแทนรัฐบาลกับเจ้าหน้าที่ตำรวจสหรัฐ ก่อนที่จะปิดการให้บริการลงใน ค.ศ. 1982
ลอยด์สำเร็จการศึกษาใน ค.ศ. 1987 ด้วยระดับปริญญาโทในสาขาการศึกษา ก่อนที่เขาได้แสดงความคิดเห็นในความตลกขบขันให้กับผู้สื่อข่าวหนังสือพิมพ์ท้องถิ่น ว่าเขากับเพื่อนร่วมทีมอีกคนที่มีชื่อว่า อาร์.ดี. สเวน ได้วางแผนว่าจะกลายเป็นแชมป์โลกแท็คทีม เขามีโอกาสที่เข้าร่วมรายการเอ็นเอฟแอลในปีนั้น แต่ก็ได้ปฏิเสธเนื่องจากมีการนัดหยุดแข่งโดยผู้เล่น และเนื่องด้วยเขาเพิ่งได้รับงานแรกของเขาซึ่งเป็นงานสอน
ประเทศเซนต์วินเซนต์และเกรนาดีนส์ในโอลิมปิกฤดูร้อน 2020
ประเทศเซนต์วินเซนต์และเกรนาดีนส์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศเซนต์วินเซนต์และเกรนาดีนส์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
มิสเตอร์สตาร์ไทยแลนด์ 2019
มิสเตอร์สตาร์ไทยแลนด์ 2019 (Mister Star Thailand 2019) เป็นการประกวดความงามชายในประเทศไทย มิสเตอร์สตาร์ไทยแลนด์จัดขึ้นเป็นครั้งที 2 ซึ่งจะมีการทำกิจกรรมการเก็บตัวการประกวด ณ นาน่ารีสอร์ท, จังหวัดเพชรบุรี ระหว่างเดือน มิถุนายน - กรกฎาคม พ.ศ. 2562
ผู้เข้าประกวด
ผู้เข้าประกวด 77 คน ได้รับการยืนยันแล้ว:
พัก ชัน-ฮี
พัก ชัน-ฮี (Park Chan-hee; ) นักมวยสากลชาวเกาหลีใต้ เกิดเมื่อ 23 มีนาคม พ.ศ. 2500 ที่ปูซาน ประเทศเกาหลีใต้ สถิติการชก 23 ครั้ง ชนะ 17 (น็อก 6) เสมอ 2 แพ้ 4
ประวัติ
พักเคยชกมวยสากลสมัครเล่นมาก่อน และเคยติดทีมชาติเกาหลีใต้เข้าแข่งขันกีฬาโอลิมปิก พ.ศ. 2519 แต่ไม่ได้เหรียญรางวัล และเคยเข้าแข่งขันกีฬาเอเชียนเกมส์ ได้เหรียญทอง
พักขึ้นชกมวยสากลอาชีพครั้งแรกเมื่อ 8 กรกฎาคม พ.ศ. 2520 ชนะน็อก ชูจิ มูโตะ ยก 1 ที่เกาหลีใต้ จากนั้น ขึ้นชกชนะรวด มีเสมอกับ ซีโอนี การูโป เมื่อ พ.ศ. 2522 เพียงครั้งเดียว จากนั้น ขึ้นชิงแชมป์โลกรุ่นฟลายเวต WBC เมื่อ 18 มีนาคม พ.ศ. 2522 ชนะคะแนน มิเกล คันโต ได้แชมป์มาครอง จากนั้น ป้องกันแชมป์ไว้ได้ 5 ครั้ง ก่อนจะเสียแชมป์ไปเมื่อ 18 พฤษภาคม พ.ศ. 2523 แพ้น็อก โชจิ โอกูมะ ยก 9 ที่ เกาหลีใต้ พักขึ้นชิงแชมป์คืนจากโอกูมะถึง 2 ครั้งแต่ไม่สำเร็จ โดยเป็นฝ่ายแพ้คะแนนไปเมื่อ 18 ตุลาคม พ.ศ. 2523 และ 3 กุมภาพันธ์ พ.ศ. 2524 ที่ ญี่ปุ่น หลังจากที่ขึ้นชกครั้งสุดท้ายเมื่อ 12 ธันวาคม พ.ศ. 2525 แพ้น็อก วิก เทนกัม ยก 4 พักก็แขวนนวมไป
อ้างอิง
สถิติการชก boxrec.com
อัศฮาบุลก็อรยะฮ์
ชาวยาซีน หรือ อัศฮาบุลก็อรยะฮ์ (أصحاب القرية) เป็นวลีที่ชาวมุสลิม ใช้เพื่ออ้างถึงชุมชนโบราณที่กล่าวถึงในบทที่ 36 ของอัลกุรอาน ในฐานะชาวเมือง หรือเจ้าของเมือง ที่ตั้งและผู้คนของเมืองนี้เป็นหัวข้อถกเถียงทางวิชาการในอิสลาม อย่างมาก
ในอัลกุรอาน
ตามคัมภีร์กุรอาน อัลลอฮ์ได้ส่งนบีสองคน มายังชุมชนนี้โดยเฉพาะ เมื่อชาวเมืองปฏิเสธที่จะฟังคำพูดของพวกท่าน อัลลอฮ์จึงทรงส่งนบีคนที่สามมาเสริมกำลังพวกท่าน บรรดานบีบอกผู้คนว่า: “แท้จริงพวกเราถูกส่งมายังพวกท่าน“ ชาวเมืองเยาะเย้ยสาส์นของบรรดานบีและกล่าวว่า “พวกท่านมิใช่ใครอื่น นอกจากเป็นสามัญชนเช่นเดียวกับพวกเรา และพระผู้ทรงกรุณาปรานีมิได้ประทานสิ่งใดลงมา พวกท่านมิได้เป็นอื่นใดนอกจากกล่าวเท็จ”  บรรดานบีตำหนิชาวเมืองโดยกล่าวว่า:  “พระเจ้าของเราทรงรู้ดียิ่งว่า แท้จริงเราถูกส่งมายังพวกท่านอย่างแน่นอน   และไม่มีหน้าที่อื่นใดแก่พวกเรานอกจากการประกาศเชิญชวนอันชัดแจ้งเท่านั้น”
คัมภีร์กุรอานกล่าวต่อไปว่าบรรดานบีถูกคุกคามด้วยการขว้างก้อนหินและทรมาน แต่พวกเขาปฏิเสธที่จะยอมจำนนและยังคงเตือนประชาชาติให้ยุติวิถีทางที่ผิดบาป จากนั้น  และมีชายคนหนึ่งจากสุดหัวเมืองได้มาอย่างรีบเร่ง และได้เตือนสติผู้คนให้เชื่อสาส์นนั้น และกล่าวว่า “พวกท่านจงปฏิบัติตามผู้ที่มิได้เรียกร้องรางวัลใดๆ จากพวกท่าน  โองการต่อไปนี้ซึ่งอธิบายถึงทางเข้าของชายผู้นั้นใน "สวน" (ญันนะฮ์) ซึ่งหมายถึงสวรรค์นักวิชาการบางคนตีความว่าชายผู้ศรัทธานั้น เสียชีวิตเพราะศรัทธาของเขา
ที่ตั้งของกลุ่มชนอัศฮาบุลก็อรยะฮ์ และช่วงเวลาของพวกเขา
นักวิจารณ์ส่วนใหญ่กล่าวถึงอำนาจของอิบน์ อับบาสว่า (อันฏอกียะฮ์) และในรายงานของบุร็อยดะฮ์ บิน หุศ็อยบ์ และอิกริมะฮ์ และเกาะตาดะฮ์ และอัซซุฮ์ริ ซึ่งเป็นเมืองในพรมแดนชาม ประเทศกรีก แต่อิบน์ กะษีร ได้หักล้างสิ่งนี้และกล่าวว่าตามโองการอัลกุรอานที่กำลังดำเนินการ ผู้คนถูกทำลาย ในอดีตไม่มีหลักฐานว่าเมืองอันทิโอกเผชิญกับการทำลายล้างเช่นนี้ และด้วยเหตุนี้ จึงไม่สามารถแม้แต่จะเกี่ยวกับเมืองอันทิโอก
ส่วนช่วงเวลา เชื่อกันว่า อาจจะเป็นระหว่างนบีอีซา (เยซู) และนบีมุฮัมมัด แต่นักวิชาการส่วนใหญ่ปฏิเสธเพราะมีหะดีษรายงานจากอะบูฮุร็อยเราะฮ์ และบันทึกโดย บุคอรี, มุสลิม และอะบูดาวูดว่า:
ท่านอิบน์ กะษีร ยังตังข้อสังเกตุว่า
หะดีษจากอะบูสะอีด อัลคุดรี (ร.ฎ.) จากนบีมุฮัมมัด (ศ็อลฯ) ระบุไว้อย่างชัดเจนว่าอัลลอฮ์ไม่ได้ลงโทษเมืองใด ๆ ด้วยการทำลายล้างอันศักดิ์สิทธิ์หลังจากที่คัมภีร์เตารอฮ์ได้ถูกวะฮีย์ลงมา กล่าวอีกนัยหนึ่ง พระองค์ทรงทำลายประชาชาติก่อนการวะฮีย์ของเตรอฮ์เท่านั้น (เช่น กลุ่มชนของนบีนูห์ ชาวเมืองถูกพลิกคว่ำของนบีลูฏ ชาวษะมูดของนบีศอลิห์ และชาวอ๊าดของนบีฮูด [อะลัยฮิมัสสะลาม]) หะดีษนี้พบใน อัลมุสตัดร็อก ของอัลหะกีม และจัดระดับว่าเศาะฮีห์ (แท้จริง) แม้ว่านักวิชาการคนอื่นๆ จะตั้งสถานะว่า เป็นหะดีษเมากูฟ
เหตุนี้แสดงให้เห็นว่า เหตุการณ์ของอัศฮาบุลก็อรยะฮ์ อยู่ก่อนท่านนบีมูซา (อ.)
ชื่อของ 3 นบี
ในตัฟซีรหลายท่าน ได้กล่างถึงชื่อของนบี 3 คนดังนี้
อิบน์ กะษีร ได้อ้างชุอัยบ์ อัลญะบาอีย์ว่า “ชื่อของเราะซูลสองคนแรกคือชัมอูน อัศศ็อฟฟา (ซีโมนเปโตร) และยูฮันนา (ยอห์น) ชื่อที่สามคือบูลุส (เปาโล) และเมืองนี้ชื่ออันทิโอก (อันฏอกียะฮ์)” และท่านก็ยังได้อ้างอิบน์ อิสฮากว่า เราะซูลสองคนแรกคือ ศอดิก และเศาะดูก คนที่สามคือ ชะลูม ซึ่งในทัศนะของอิบน์ อิสฮาก ท่านอิบน์ กะษีรได้ยอมรับในทัศนะนี้
อัลกุรตูบี ได้อ้างอัฏเฏาะบารี เราะซูล 2 คนแรกมีชื่อว่า ศอดิก และเศาะดูก คนที่สามมีชื่อว่า ชะลูม และท่านอ้างคนอื่นว่า 2 คนแรกมีชื่อว่า ชัมอูน และยูฮันนา
อิบน์ อับบาส ได้อ้างว่า เราะซูล 2 คนแรกมีนามว่า ซัมอาน อัลกินอานีย์ (ซีโมนเศโลเท) และตูมา (โธมัส) เราะซูลคนที่ 3 มีชื่อว่า ชัมอูน อัศศ็อฟฟา (ซีโมนเปโตร) แต่ตัฟซีรนี้มีปัญหาในเรื่องของผู้รายงานว่ามาจากอิบน์ อับบาสจริงหรือเปล่าจึงไม่สามารถเชื่อถือได้ อิมามญะลาลุดดีน อัสซุยูฏีเห็นด้วย และกล่าวว่าเป็นสายรายงานตัฟซีรนี้โกหก (มุฮัมมัด อัสซุดดี จากฮิชาม อิบน์ อัลกัลบี จากอบูศอลิห์ จากอิบน์ อับบาส) เพราะอัลกัลบีเป็นคนที่ไม่น่าเชื่อถือ
อักษรสำหรับภาษาฟูลา
อักษรสำหรับภาษาฟูลา เดิมภาษานี้เขียนด้วยอักษรอาหรับที่เรียกอักษรอยามี ก่อนจะเปลี่ยนมาเขียนด้วยอักษรละติน
ภูมิหลัง
อักษรละตินเข้ามาในบริเวณที่มีผู้พูดภาษาฟูลาในแอฟริกากลางและตะวันตกโดยชาวยุโรปในช่วงก่อนหรือขณะที่มีการรุกราน ผู้คนที่หลากหลาย ทั้งมิชชันนารี ผู้บริหารอาณานิคม นักวิชาการได้พัฒนาวิธีการเขียนภาษาฟูลา สิ่งที่มีอิทธิพลมากที่สุดต่อรูปแบบการเขียนภาษาฟูลาในปัจจุบันคือ รูปแบบที่กำหนดโดยผู้บริหารอาณานิคมในไนจีเรียเหนือและอักษรสำหรับภาษาแอฟริกานส์ อย่างไรก็ตาม รูปแบบการเขียนภาษาเหล่านี้ต่างกันไปในแต่ละประเทศด้วย
การเขียน
กฏทั่วไป:
เซเนกัล แกมเบีย มอริตาเนีย
a, aa, b, mb, ɓ, c, d, nd, ɗ, e, ee, f, g, ng, h, i, ii, j, nj, k, l, m, n, ŋ, ñ, o, oo, p, r, s, t, u, uu, w, x, y, ƴ
กินีบิสเซา เซียราลีโอน ไลบีเรีย
a, b, ɓ, c, d, ɗ, e, f, g, h, i, j, k, l, m, mb, n, nd, ng, nj, ŋ, ñ, o, p, r, s, t, u, w, y, ƴ, '
มาลี บูร์กินาฟาโซ
a, aa, b, mb, ɓ, c, d, nd, ɗ, e, ee, f, g, ng, h, i, ii, j, nj, k, l, m, n, ŋ, ɲ, o, oo, p, r, s, t, u, uu, w, x, y, ƴ
ไนเจอร์ ไนจีเรีย แคเมอรูน ชาด สาธารณรัฐแอฟริกากลาง
a, aa, b, mb, ɓ, c, d, nd, ɗ, e, ee, f, g, ng, h, i, ii, j, nj, k, l, m, n, ŋ, ny, o, oo, p, r, s, t, u, uu, w, x, y, ƴ
อักษรอาหรับหรืออักษรอยามี
อักษรอาหรับเข้ามาในบริเวณแอฟริกาตะวันตกพร้อมกับศาสนาอิสลาม ก่อนที่ชาวยุโรปจะมาถึงและยึดครองเป็นอาณานิคม เช่นเดียวกับการเชียนภาษาฮัวซาด้วยอักษรอาหรับ มุสลิมชาวฟูลาที่เรียนเกี่ยวกับอัลกุรอ่านได้พัฒนาอักษรเหล่านี้มาเขียนภาษาของตน แต่ไม่มีรูปแบบที่เป็นมาตรฐาน แต่ละท้องถิ่นจะใช้ในรูปแบบของตนเอง ความแตกต่างจะอยู่ที่เสียงพยัญชนะและเสียงสระที่ไม่มีในภาษาอาหรับ
อักษรอัดลัม
ในราว พ.ศ. 2532 สองพี่น้อง อีบราฮีมา บาร์รี และอับดูลาเย บาร์รี ได้ประดิษฐ์อักษรสำหรับเขียนภาษาฟูลา และปัจจุบันมีการใช้ในโรงเรียนในกินี ไนจีเรีย ไลบีเรียและประเทศข้างเคียง ชิ่ออัดลัมมาจากอักษรสี่ตัวแรกคือ A, D, L, M
อักษรอื่นๆ
มีความพยายามนำอักษรเอ็นโกมาเขียนภาษาฟูลาในกินี
เอดูอาร์ด เชวาร์ดนัดเซ
เอดูอาร์ด อัมบรอซิส ดเซ เชวาร์ดนัดเซ (ედუარდ ამბროსის ძე შევარდნაძე) หรือ เอดูอาร์ด อัมวโรซีเยวิช เชวาร์ดนัดเซ (Эдуа́рд Амвро́сиевич Шевардна́дзе; 25 มกราคม ค.ศ. 1928 – 7 กรกฎาคม ค.ศ. 2014) เป็นนักการเมืองชาวจอร์เจียและอดีตเลขาธิการกลางพรรคคอมมิวนิสต์จอร์เจียซึ่งเป็นตำแหน่งประมุขแห่งรัฐที่ปกครองจอร์เจียโดยพฤตินัยในปี ค.ศ. 1972 กระทังลาออกไปรับตำแหน่งรัฐมนตรีว่าการกระทรวงการต่างประเทศแห่งสหภาพโซเวียตในปี ค.ศ. 1985 หลังการล่มสลายของสหภาพโซเวียตเขาเป็นประธานาธิบดีของจอร์เจียในปี ค.ศ. 1995 จนกระทั่งลาออกในช่วงการปฏิวัติดอกกุหลาบในปี ค.ศ. 2003 และไม่เล่นการเมืองอิกเลยจนเสียชีวิตในปี ค.ศ. 2014
หนังสือเพื่มเติม
М.: Издательство "Европа", 2009, 428 с. ISBN 978-5-9739-0188-2
แหล่งข้อมูลอื่น
19282014
ประวิทย์ สุวรรณวิจิตร
ประวิทย์ สุวรรณวิจิตร (Pravit Suwanwichit) เกิดเมื่อ 19 พฤศจิกายน พ.ศ. 2504 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2531 ที่ โซลในรุ่นไลท์เวลเตอร์เวท รอบแรก แพ้ ซอดนอมดาร์ยากีอิน อัลตันซุก จากมองโกเลีย ตกรอบ เมื่อ 19 กันยายน พ.ศ. 2531 และได้เหรียญทองซีเกมส์ ครั้งที่ 14 ที่จาร์กาตา อินโดนีเซีย พ.ศ. 2530 ในรุ่นไลท์เวลเตอร์เวท
วัดศรีทรายมูล (อำเภอเมืองเชียงราย)
วัดศรีทรายมูล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย ปัจจุบันมีพระราชสิทธินายก (ดวงทิพย์ ธีรปญฺโญ) เป็นเจ้าอาวาส
วัดศรีทรายมูลสร้างเมื่อ พ.ศ. 2431 ได้รับพระราชทานวิสุงคามสีมา เมื่อวันที่ 1 กุมภาพันธ์ พ.ศ. 2489
อาคารเสนาสนะภายในวัดได้แก่ อุโบสถมีลักษณะศิลปะล้านนาประยุกต์ คือ เป็นอาคารสูงแบบคอนกรีตเสริมเหล็กแบบที่เป็นที่นิยมในสถาปัตยกรรมภาคกลาง แต่ยังคงประดับตกแต่งแบบล้านนาด้วยลวดลายแบบล้านนา ทั้งบริเวณตรงหน้าแหนบ หน้าแหนบปีกนก โก่งคิ้ว ระหว่างเสามีค้ำยันหรือหูช้าง ป้านลมโค้งอ่อนแบบล้านนา เน้นระนาบเอนของตับหลังคา หลังคาซ้อนกัน 3 ชั้น (ตับ) กระเบื้องมุงหลังคาเป็นแบบดินเผาเคลือบ ช่อฟ้าเป็นรูปปากนกปลายงอน ป้านลมปลายเป็นรูปพญานาค บันไดทางขึ้นมีรูปปั้นพญานาคเศียรเดียว มีมกรคายนาค เจดีย์ศิลปะร่วมสมัย สูง 10 เมตร ลักษณะเจดีย์ผสมผสานทรงปราสาทยอดเดียวแบบล้านนา เนื่องจากมีการทำซุ้มโขง (ซุ้มจระนำ) ประดิษฐานพระพุทธรูปทั้ง 4 ด้าน บริเวณฐานเจดีย์ประดับด้วยซุ้มโขง (ซุ้มจระนำ) ด้านละ 5 ซุ้ม มีพระพุทธรูปประดิษฐานอยู่ 20 องค์ มีความแปลกแตกต่างจากเจดีย์ทั่วไปในเชียงราย
ยุทธการที่เขาแทรนสดานูเบียน
ยุทธการที่เขาแทรนสดานูเบียน(ที่เป็นที่รู้จักกันในบัลแกเรียว่า "ปฏิบัติการดราวา")เป็นปฏิบัติการป้องกันของกองทัพบัลแกเรียที่หนึ่งในช่วงของการมีส่วนร่วมของบัลแกเรียในสงครามโลกครั้งที่สองเพื่อต่อกรกับกองทัพเยอรมัน เวร์มัคท์ที่กำลังพยายามจะเข้ายึดครองฝั่งแม่น้ำเหนือของแม่น้ำดราวา เป็นส่วนหนึ่งของปฏิบัติการสปริงอะเวคะนิง.
การสู้รบบนเขาแทรนสดานูเบียนได้ดำเนินต่อไป ตั้งแต่วันที่ 6 ถึง 21 มีนาคม ค.ศ. 1945. การโจมตีที่ล้มเหลวของเยอรมันในการบรรลุวัตถุประสงค์ของพวกเขาและถูกตีโต้กลับด้วยการรุกรานขนาดใหญ่ของโซเวียตจากพื้นที่ทะเลสาบบอลอโตนไปยังกรุงเวียนนา
เพ็กกี วิตสัน
เพ็กกี แอนเนตต์ วิตสัน (Peggy Annette Whitson; เกิด 9 กุมภาพันธ์ ค.ศ. 1960) เป็นนักวิจัยชีวเคมีชาวอเมริกัน อดีตนักบินอวกาศนาซา และอดีตหัวผู้บัญชาการสถานีอวกาศนานาชาติ (ISS)
วิตสันครองสถิตินักบินอวกาศหญิงที่อายุมากที่สุดและนักบินอวกาศหญิงที่ออกปฏิบัติภารกิจนอกตัวยานนานที่สุด โดยเธอมีเวลารวมในอวกาศนาน 60 ชั่วโมง 21 นาที สูงสุดเป็นอันดับที่ 5 จากเวลารวมทั้งหมด เธออายุ 57 ปีขณะปฏิบัติภารกิจอวกาศครั้งสุดท้าย ซึ่งทำให้เธอกลายเป็นสตรีที่มีอายุมากที่สุดที่เคยขึ้นไปอยู่บนห้วงอวกาศ
วิตสันกลับมาที่โลกเมื่อวันที่ 3 กันยายน ค.ศ. 2017 และมีเวลาสะสมอยู่ในอวกาศทั้งหมด 665 วัน ทำให้เธอเป็นนักบินอวกาศที่มีประสบการณ์มากที่สุดของนาซาจนถึงปัจจุบัน ซึ่งเป็นสถิติที่มากที่สุดของชาวอเมริกันและนักบินอวกาศหญิงทั่วโลก เมื่อวันที่ 15 มิถุนายน ค.ศ. 2018 วิตสันประกาศลาออกจากนาซา โดยมีผลในวันเดียวกัน ต่อมาเธอได้กลายเป็นที่ปรึกษาของ Axiom Space และได้รับเลือกให้เป็นผู้บัญชาการของ Axiom Mission 2
วิตสันมีรายชื่ออยู่ใน ''100 บุคคลทรงอิทธิพลแห่งปี ค.ศ. 2018'' จากการจัดอันดับของนิตยสารไทม์
ปราสาทปลายบัด
ปราสาทปลายบัด หรือ ปราสาทเขาปลายบัด ประกอบด้วยโบราณสถานในคติความเชื่อของขอมสองหลัง ได้แก่ ปราสาทเขาปลายบัด 1 และ 2 ซึ่งตั้งอยู่ห่างกันราว 1 กิโลเมตร ตั้งอยู่ที่อำเภอประโคนชัย และอำเภอเฉลิมพระเกียรติ จังหวัดบุรีรัมย์ ห่างจากปราสาทพนมรุ้งไปทางทิศใต้ประมาณ 5.5 กิโลเมตร จากปราสาทเมืองต่ำไปทางทิศตะวันออกเฉียงใต้ ประมาณ 1.4 กิโลเมตร และห่างจากเมืองบุรีรัมย์ประมาณ 62 กิโลเมตร เป็นศาสนบรรพตหรือศาสนสถานที่สร้างบนเขาปลายบัดที่มีความสูง 289 เมตร ซึ่งสันนิษฐานว่าเป็นภูเขาไฟที่ดับสนิทแล้วเช่นเดียวกับเขาพนมรุ้ง
ปราสาทปลายบัดสร้างขึ้นราวพุทธศตวรรษที่ 15-16 เพื่อเป็นเทวสถานในศาสนาพราหมณ์-ฮินดูลัทธิไศวนิกาย และพุทธสถานนิกายมหายาน มีความโดดเด่นในเรื่องการสร้างระบบการจัดการน้ำเพื่อเชื่อมโยงพื้นที่สำคัญ ด้วยการดัดแปลงปากปล่องภูเขาไฟเป็นสระน้ำ มีการสร้างคันบังคับน้ำเชื่อมต่อกับแหล่งน้ำธรรมชาติเพื่อให้ไหลลงสู่บารายของปราสาทเมืองต่ำ เพื่อหล่อเลี้ยงชุมชนบนพื้นที่ราบ และเป็นภูเขาลูกโดดเพียงลูกเดียวที่พบปราสาทขอมบถึง 2 ปราสาท ซึ่งไม่ค่อยพบเห็นในปราสาทที่ได้รับอิทธิพลจากอารยธรรมขอม
ปราสาทปลายบัด 1
ปราสาทปลายบัด 1 ตั้งอยู่บนยอดเขาปลายบัด ในเขตบ้านโคกเมือง ตำบลจรเข้มาก อำเภอประโคนชัย ปัจจุบันพบเพียงปราสาทประธานและอาคารบริวารที่ตั้งอยู่ด้านหน้า 2 หลัง ตัวปราสาทมีลักษณะเป็นอาคารผังสี่เหลี่ยมจตุรัสย่อมุมสร้างด้วยหินทรายและอิฐ มีประตูทางเข้าทางทิศตะวันออกในขณะที่อีกสามด้านเป็นประตูหลอก ขอบประตูมีลวดลายบางตอนเข้าใจว่าเป็นปราสาทที่สร้างไม่แล้วเสร็จ ตั้งอยู่บนฐานไพทีศิลาแลงรูปสี่เหลี่ยมพื้นผ้า จึงสันนิษฐานว่าด้านข้างทั้งสองของปราสาทประธานเคยมีปราสาททรงปราสาทอีกสองหลังที่สร้างด้วยอิฐและพลังทลายแล้ว
บนยอดเขาทางทิศตะวันตกเฉียงใต้ของปราสาทยังพบหลักฐานคล้ายเขื่อนขนาดใหญ่ ซึ่งร่วมสมัยกับศิลปะแบบคลัง เช่น ปราสาทตาแก้ว ปราสาทคลังใต้ ปราสาทคลังเหนือ เป็นต้น
ปราสาทปลายบัด 2
ปราสาทปลายบัด 2 ตั้งอยู่บนสันเขา ห่างจากปราสาทปลายบัด 1 ไปทางทิศตะวันตกราว 1 กิโลเมตร อยู่ในเขตบ้านยายแย้ม ตำบลยายแย้มพัฒนา อำเภอเฉลิมพระเกียรติ ประกอบด้วยปราสาทประธานก่อด้วยอิฐ มีประตูทางเข้าทางทิศตะวันออกในขณะที่อีกสามด้านเป็นประตูหลอก รูปแบบผังเป็นแบบเดียวกับปราสาทปลายบัด 1 ร่วมสมัยกับศิลปะแบบบาปวน บริเวณด้านหน้าทางทิศตะวันออกพบชิ้นส่วนปราสาทจำลองแกะสลักจากหินภูเขาไฟ พื้นที่โดยรอบมีกำแพงแก้วก่อสร้างด้วยศิลาแลง และพบร่องรอยหลุมลักลอบขุดหาโบราณวัตถุจำนวนมาก
นอกจากนี้ ยังมีการค้นพบศิลาจารึกซึ่งผู้เชี่ยวชาญจากกรมศิลปากรได้อ่านแปลจารึกหลักนี้ได้ความว่าเป็นจารึกอักษรของโบราณภาษาเขมร-สันสกฤต ระบุศักราชตรงกับ พ.ศ. 1468 เกี่ยวกับพระบรมราชโองการของพระเจ้าศรีอีสานวรมันถึงขุนนางท้องถิ่น
แฟรนซิส โอลแดม เคลซีย์
แฟรนซิส แคธลีน โอลแดม เคลซีย์ (Frances Kathleen Oldham Kelsey, CM, 24 กรกฎาคม 1914 – 7 สิงหาคม 2015) เป็นนักเภสัชวิทยาและแพทย์ชาวแคนาดา-อเมริกัน ขณะดำรงตำแหน่งผู้ตรวจสอบประจำองค์การอาหารและยาสหรัฐ (FDA) เธอปฏิเสธการขึ้นทะเบียนอนุญาตให้จำหน่ายยาทาลิโดไมด์ในตลาด เนื่องจากเธอกังวลว่าหลักฐานเกี่ยวกับความปลอดภัยของยาที่มีอยู่นั้นไม่มากพอ ความกังวลของเธอได้ถูกพิสูจน์ว่าเป็นจริงภายหลังมีการค้นพบว่าทาลิโดไมด์ก่อให้เกิดความผิดปกติแต่กำเนิดหลายประการ เคลซีย์เป็นสตรีคนที่สองที่ได้รับรางวัลของประธานาธิบดีสำหรับราชการพลเรือนกลางดีเด่นซึ่งมอบให้โดยจอห์น เอฟ. เคนเนดี ในปี 1962
ชีวิตช่วงต้นและการศึกษา
เคลซีย์เกิดในเมืองคอบเบิลฮิล รัฐบริติชโคลัมเบีย และเข้าศึกษาที่โรงเรียนเซนต์มากาเรท ที่เมืองวิกตอเรีย ในปี 1928 - 1931 ซึ่งเธอจบการศึกษาด้วยวัย 15 ปี ในปี 1930–1931 เธอเข้าศึกษาต่อที่วิทยาลัยวิกตอเรีย (ปัจจุบันคือมหาวิทยาลัยวิกตอเรีย) หลังจากนั้นก็ได้เข้าศึกษาต่อที่มหาวิทยาลัยแมคกิลล์ที่ซึ่งเธอได้รับวุฒิวิทยาศาสตร์บัณฑิตในปี 1934 และวิทยาศาสตร์มหาบัณฑิตในปี 1935 ในสาขาเภสัชวิทยา ภายหลังจากได้รับการผลักดันโดยเคลซีย์ อาจารย์ท่านหนึ่งของเธอ เธอได้เขียนจดหมายถึงนายแพทย์ อีเอ็มเค ไกลิง (EMK Geiling, M.D.) นักวิจัยชื่อดังที่กำลังจะจัดตั้งแผนกเภสัชศาสตร์ขึ้นในมหาวิทยาลัยชิคาโก เพื่อที่จะหาตำแหน่งงานหลังเรียนจบ ไกลิงอ่านชื่อในจดหมายผิดจาก Frances (ชื่อในรูปสตรี) เป็น Francis (ชื่อในรูปบุรุษ) จึงคิดว่าเธอคือผู้ชายและตกลงรับเธอเข้าทำงานในปี 1936
ในช่วงปีที่สองของการทำงาน องค์การอาหารและยาสหรัฐ (FDA) ได้มอบหมายให้ไกลิงทำการวิจัยเกี่ยวกับรายงานการเสียชีวิตที่ผิดปกติเกี่ยวกับยาเอลิเซียร์ซัลฟานิลาไมด์ ซึ่งเป็นยาในกลุ่มซัลโฟนาไมด์ตัวหนึ่ง เคลซีย์ช่วยเหลือไกลิงในการทำวิจัยนี้และพบว่ามีผู้เสียชีวิต 107 รายจากการใช้ไดเอทิลีนไกลคอลเป็นตัวทำละลาย ในปีต่อมา สภาคองเกรสได้อนุมัติรัฐบัญญัติอาหาร ยา และเครื่องสำอางของปี 1938 ในปีเดียวกัน เคลซีย์จบการศึกษาปริญญาดุษฎีบัณฑิตด้านเภสัชศาสตร์จากมหาวิทยาลัยชิคาโก การทำงานกับไกลิงทำให้เธอเกิดความสนใจพิเศษในยาพวกเทราโทเจน ซึ่งคือยาที่ก่อให้เกิดความผิดปกติแต่กำเนิด
ชีวิตการทำงานช่วงต้น
ภายหลังจบการศึกษาปริญญาดุษฎีบัณฑิต เธอได้เข้าทำงานเป็นอาจารย์ในมหาวิทยาลัยชิคาโก ในปี 1942 เช่นเดียวกับนักเภสัชวิทยาคนอื่น ๆ เธอพยายามเสาะหาวิธีการรักษาแบบสังเคราะห์ที่จะรักษาโรคมาลาเรีย ซึ่งทำให้เธอได้เรียนรู้ว่ามีสารบางกลุ่มที่สามารถเดินทางผ่านรกได้ ขณะทำงาน เธอได้พบรักกับอาจารย์ผู้ร่วมงาน เฟรมอนต์ เอลลิส เคลซีย์ (Fremont Ellis Kelsey) และแต่งงานกันในปี 1943
ขณะเป็นอาจารย์ในมหาวิทยาลัยชิคาโก เธอได้รับปริญญาแพทยศาสตร์กิตติมศักดิ์ในปี 1950 นอกจากงานสอนแล้วเธอยังเป็นสมาชิกบรรณาธิการประจำวารสาร เจเอเอ็มเอ ของสมาคมแพทย์สหรัฐเป็นเวลาสองปี เคลซีย์ลาออกจากมหาวิทยาลัยชิคาโกในปี 1954 และตัดสินใจเข้าเป็นอาจารย์สอนด้านเภสัชศาสตร์ที่มหาวิทยาลัยเซาท์ดาโคตา พร้อมทั้งย้ายบ้านไปอาศัยกับสามีและลูกทั้งสองคนในเวอร์มิลเลียน  รัฐเซาท์ดาโคตา เธอสอนอยู่ที่นี่จนถึงปี 1957
เธอได้รับสถานะพลเมืองสองรัฐทั้งแคนาดาและสหรัฐฯ ในช่วงคริสต์ทศวรรษ 1950 เพื่อที่จะสามารถประกอบวิชาชีพแพทย์ในสหรัฐฯ ได้ แต่เธอยังคงมีความสัมพันธ์แนบแน่นกับแคนาดาที่ซึ่งเธอยังคงเดินทางไปเยี่ยมญาติของเธอเป็นประจำจนเสียชีวิต
การทำงานที่ FDA และทาลิโดไมด์
ในปี 1960 เคลซีย์ถูกจ้างงานโดยองค์การอาหารและยาสหรัฐ (FDA) ในวอชิงตันดีซี ที่ซึ่งในเวลานั้น เธอ "เป็นสตรีหนึ่งในเจ็ดคนที่ทำงานเต็มเวลาในฐานะแพทย์ตรวจสอบยา" ให้กับ FDA หนึ่งในงานมอบหมายแรกของเธอจาก FDA คือการตรวจสอบใบขออนุญาตจากริชาร์ดสัน-เมอร์เรลสำหรับยาทาลิโดไมด์ (ภายใต้ชื่อการค้า Kevadon) ซึ่งถูกใช้เป็นยากล่อมประสาทและยาแก้ปวดสำหรับข้อบ่งใช้เฉพาะในสตรีตั้งครรภ์ที่ป่วยด้วยอาการแพ้ท้อง ถึงแม้ว่ายานี้จะได้รับการอนุมัติแล้วทั้งในแคนาดาและอีกมากกว่า 20 ประเทศในยุโรปและแอฟริกา เธอกลับตัดสินใจระงับการอนุมัติยาไว้ก่อนและเรียกของานวิจัยเพิ่มเติม ถึงแม้จะถูกกดดันโดยผู้ผลิตทาลิโดไมด์ เคลซีย์ยังยืนหยัดที่จะขอข้อมูลเพิ่มเติมเพื่ออธิบายผลการศึกษาของอังกฤษชิ้นหนึ่งที่รายงานอาการประสาทส่วนปลายอักเสบ ในฐานะผลข้างเคียงจากยา นอกจากนี้เธอยังเรียกขอผลงานวิจัยที่ยืนยันว่ายาไม่อันตรายต่อทารกในครรภ์
คำยืนกรานของเธอว่ายาจะต้องถูกทดลองโดยสมบูรณ์ก่อนที่จะได้รับการอนุมัติ ได้รับการพิสูจน์ยืนยันเมื่อมีรายงานว่าทารกที่มีความผิดปกติแรกเกิดจากมารดาที่ทานยาทาลิโดไมด์ขณะตั้งครรภ์ในยุโรป นักวิจัยในภายหลังได้พบว่าทาลิโดไมด์สามารถข้ามผ่านรกและก่อให้เกิดความผิดปกติแต่กำเนิดในทารกได้ เธอได้รับการเชิดชูเกียรติบนหน้าหนังสือพิมพ์ เดอะวอชิงตันโพสท์ ในฐานะวีรสตรี ผู้ช่วยป้องกันไม่ให้เกิดหายนะทาลิโดไมด์ขึ้นในสหรัฐฯ มอร์ทัน มิทซ์ ผู้เขียนบทความบนหนังสือพิมพ์ดังกล่าว ระบุว่า "เคลซีย์ได้ป้องกันความเสี่ยงของเด็กนับร้อยจนถึงนับพันคนที่จะเกิดมาโดยไม่มีแขนขา (ซึ่งเป็นความผิดปกติแรกเกิดจากทาลิโดไมด์)" เคลซีย์ยืนยันว่าผู้ช่วยของเธอทั้งสอง โอยามา จีโร (Oyama Jiro) และ ลี ไกส์มาร์ (Lee Geismar) รวมถึงผู้มีตำแหน่งสูงกว่าใน FDA ที่สนับสนุนจุดยืนของเธอ ล้วนสมควรได้รับเครดิตเช่นกัน วาทกรรมเกี่ยวกับความแน่วแน่ของเคลซีย์ถูกนำมาใช้ในการอนุมัติกฎหมายเกี่ยวกับการตรวจตรายาที่เข้มงวดขึ้นในปี 1962
หลังมอร์ทัน มินทซ์ (Morton Mintz) เปิดโปงเรื่องนี้ในเดือนกรกฎาคม 1962 ได้มีการเรียกร้องครั้งใหญ่ในหมู่สาธารณชน สภาคองเกรสได้อนุมัติการผ่านข้อแปรญัติเคฟอเวอร์ แฮร์ริสโดยไม่มีเสียงคัดค้านในเดือนตุลาคม 1962 เพื่อทำให้การตรวจสอบยาเคร่งครัดกว่าเดิม บริษัทยาจะต้องแสดงประสิทธิผลของยาตัวใหม่ รายงานผลข้างเคียงแก่ FDA และขออนุญาตจากผู้ป่วยที่เข้าร่วมในโครงการวิจัยยา การปฏิรูปการตรวจสอบยาครั้งนี้เป็นการตั้ง "ข้อจำกัดที่รัดกุมยิ่งขึ้นเกี่ยวกับการทดสอบและวางจ่ายยาใหม่ ๆ" เพื่อป้องกันไม่ให้เกิดปัญหาที่คล้ายกันอีก นอกจากนี้ข้อแปรญัตินี้ยังเป็นครั้งแรกที่ "ประสิทธิภาพถูกบังคับให้มาก่อนการตลาด"
จากการที่เคลซีย์ได้ป้องกันการอนุมัติยาทาลิโดไมด์ในสหรัฐฯ เธอได้รับรางวัลของประธานาธิบดีสำหรับราชการพลเรือนกลางดีเด่นจากประธานาธิบดี จอห์น เอฟ เคนเนดีในวันที่ 7 สิงหาคม 1962 ทำให้เธอกลายเป็นสตรีคนที่สองที่ได้รับเกียรตินี้ หลังจากนั้น เคลซีย์ยังคงทำงานให้กับ FDA และยังมีบทควาทสำคัญในการร่างข้อแปรญัติของปี 1962 และได้รับตำแหน่งกำกับควบคุมดูแลการตรวจสอบยาประจำ FDA
เคลซีย์เกษียณอายุราชการจาก FDA ในปี 2005 ด้วยวัย 90 ปี และอายุงาน 45 ปี
บั้นปลายชีวิตและการเสียชีวิต
เคลซีย์เสียชีวิตในลอนดอน รัฐออนแทริโอ เมื่อวันที่ 7 สิงหาคม 2015 ด้วยอายุ 101 ปี ไม่ถึง 24 ชั่วโมงนับจากผู้ว่าการรัฐ (Lieutenant-Governor) เอลิซาเบธ ดาวเดสเวล ได้ไปเยี่ยมเธอที่บ้านและมอบตราประจำตำแหน่งสมาชิกเครื่องยศแคนาดา (Order of Canada) จากบทบาทของเธอในการต่อต้านทาลิโดไมด์
ภรภัทร ศรีขจรเดชา
ภรภัทร ศรีขจรเดชา เป็นนักแสดงชายชาวไทย สังกัด เดอะ วัน เอ็นเตอร์ไพรส์ เป็นที่รู้จักจากบทบาท "ทยา" ในละครเรื่อง เธอคือพรหมลิขิต และได้แสดงเป็นพระเอกเรื่องแรกในบทบาท "เรืออากาศโทรวิศ อรรถมาศ" ในละครเรื่อง ภาตุฆาต
ประวัติ
ภรภัทร ศรีขจรเดชา ชื่อเล่น ตรี เกิดเมื่อวันที่ 25 มกราคม พ.ศ. 2538 มีพี่น้องทั้งหมด 3 คน ภรภัทรเป็นบุตรชายคนที่สาม จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัยรุ่น160 ปริญญาตรีคณะนิเทศศาสตร์ มหาวิทยาลัยรังสิต ในปี พ.ศ. 2558 ภรภัทรได้เข้าร่วมการประกวด ASNI MAN & WOMAN ได้รับรางวัลชนะเลิศ ต่อมาได้เข้ามาอยู่ในกลุ่มนักแสดงนิวเจนของช่องวันและเรียนการแสดงกับทางช่องวันประมาณ 1-2 ปี ก่อนที่จะได้รับโอกาสประเดิมงานแสดงละครครั้งแรกจากเรื่อง เราเกิดในรัชกาลที่ ๙ เดอะซีรีส์ ซึ่งเป็นซีรีส์เทิดพระเกียรติแด่พระบาทสมเด็จพระเจ้าอยู่หัวรัชกาลที่ 9 ต่อมาเล่นละครยาวหลังข่าวเรื่องแรกคือ เธอคือพรหมลิขิต ในปี พ.ศ. 2560
ในปี พ.ศ. 2562 ภรภัทรได้รับโอกาสให้ร่วมงานในละครฟอร์มยักษ์เรื่อง ภาตุฆาต ในบทบาท "เรืออากาศโทรวิศ อรรถมาศ"
จังหวัดบามียัน
บามียัน (ดารี/ولایت بامیان) เป็นจังหวัดหนึ่งของประเทศอัฟกานิสถาน มีเมืองหลักคือบามียันตามชื่อจังหวัด มีประชากรราว 495,557 คน
ประวัติ
ในอดีตพื้นที่จังหวัดบามียันถูกปกครองโดยจักรวรรดิมีดซ์ (Medes) ก่อนตกอยู่ในการปกครองของจักรวรรดิอะคีเมนิด (Achaemenid) ต่อมาในปี 330 ปีก่อนคริสต์ศักราช พระเจ้าอเล็กซานเดอร์มหาราชได้เข้ายึดบริเวณนี้แต่ได้ละทิ้งไป ภายหลังจักรวรรดิเซลูซิดจึงเข้ามาปกครองต่อ ขณะนั้นพื้นที่ทางตอนใต้ของเทือกเขาฮินดูกูซ ได้มีการเผยแผ่ศาสนาพุทธจากราชวงศ์เมารยะเข้ามา จึงมีการตั้งอารามพุทธศาสนาที่บามียัน ว่ากันว่าชื่อ บามียัน มาจากคำว่า "วรมายานา" (varmayana) ที่แปลว่าสีในภาษาสันสกฤต ด้วยเหตุนี้จึงมีการก่อสร้างพระพุทธรูปขึ้นที่นี่จำนวนมาก และได้มีการแกะสลักขึ้นบนหน้าผาโดนเด่นสององค์ ขนานนามว่า พระพุทธรูปแห่งบามียัน ที่อายุเก่าแก่กว่า 1,500 ปี ตั้งอยู่ในบริเวณโบราณสถาน ที่ต่อมารัฐบาลกลุ่มตอลิบานได้ระเบิดทำลายเสียหายทั้งองค์ด้วยเหตุผลทางศาสนา เมื่อปี ค.ศ. 2001 สร้างความสูญเสียครั้งใหญ่ให้แก่วงการอนุรักษ์โบราณสถานไปทั่วโลก
ช่วงศตวรรษที่ 7 มีชาวอาหรับคนแรกเดินทางเข้ามาปกครองคาบูลชาหิ (Kabul Shahi) ก่อนถูกพิชิตในนามศาสนาอิสลามของจักรวรรดิซัฟฟาริดในศตวรรษที่ 9 ต่อมาได้ถูกปกครองโดยจักรวรรดิกัซนาวิด (Ghaznavids) รัฐสุลต่านกูริด (Ghurid) และถูกพิชิตโดยชาวมองโกลในศตวรรษที่ 13 ปกครองโดยอาร์กุน ข่าน แห่งอิลข่าน (Ilkhanate) ก่อนตกเป็นของจักรวรรดิตีมูร์ และจักรวรรดิโมกุล ตามลำดับ
ปี ค.ศ. 1709 จักรวรรดิโฮตากี (Hotaki) ที่ปกครองกันดาฮาร์ได้พ่ายแพ้แก่จักรวรรดิซาฟาวิด (Safavid) บามียานอยู่ภายใต้การปกครองของจักรวรรดิโมกุล จนกระทั่งอะฮ์มัด ชาห์ ดุรรานี (Ahmad Shah Durrani) ได้ก่อตั้งจักรวรรดิดุรรานี (Durrani) ที่ต่อมาได้พัฒนาเปลี่ยนแปลงเป็นประเทศอัฟกานิสถาน จากการเปลี่ยนแปลงในช่วงปี ค.ศ. 1980 ถึงกลางปี 1990 อัฟกานิสถานถูกควบคุมโดยฮิซบ์ อี วะฮ์ดัต (Hizb-i-wahdat) นำโดยอับดุล อาลี มาซารี (Abdul Ali Mazari) จนในปี ค.ศ. 1995 ถูกเข้าควบคุมและปกครองโดยรัฐบาลตอลิบาน ก่อนถูกโค่นล้มโดยกองทัพสหรัฐอเมริกาเมื่อปี ค.ศ. 2001
ภูมิศาสตร์
จังหวัดบามียัน ตั้งอยู่ในหุบเขาบามียัน ซึ่งมีแม่น้ำหล่อเลี้ยงประชาชน ด้านหนึ่งเป็นเขา ด้านหนึ่งเป็นหน้าผาสูงชันสลักเป็นพระยืน สภาพแวดล้อมของหุบเขา รายล้อมไปด้วยความแห้งแล้ง แต่ที่แห่งนี้อุดมไปด้วยทุ่งหญ้าและน้ำ ปัจจุบันเมืองบามียัน ใช่แต่เป็นสถานที่สำคัญที่เกี่ยวข้องกับการสู้รบเท่านั้น แต่มีความสำคัญเพราะเป็นสถานที่ที่มีโบราณสถานอีกทั้งโบราณวัตถุและร่องรอยประวัติศาสตร์ทางสังคมและศาสนาจำนวนมากอีกแห่งหนึ่ง ที่กลุ่มนักอนุรักษ์วัตถุทางโบราณคดีในปัจจุบันให้ความสนใจ
อำเภอ
นี่คือรายชื่ออำเภอใน ค.ศ. 2021–โดยมีที่อยู่อาศัยประมาณ 22 แห่ง:
โบซา
โบซา (boza) เป็นเครื่องดื่มหมักที่มีต้นกำเนิดจากตะวันออกกลาง และนิยมทำดื่มกันในยุโรปตะวันออกเฉียงใต้ เอเชียตะวันตกเฉียงใต้ คอเคซัส เอเชียกลาง และแอฟริกาเหนือ โบซาเป็นเครื่องดื่มมอลต์ ได้จากการหมักข้าวสาลีหรือมิลลิตในแอลเบเนีย บัลแกเรีย โรมาเนีย มาซิโดเนียเหนือ เซอร์เบีย และบอสเนียและเฮอร์เซโกวีนา ส่วนในอียิปต์โบราณได้จากการหมักข้าวโพด และในตุรกีได้จากการหมักข้าวสาลี โบซามีลักษณะข้น มีปริมาณแอลกอฮอล์ต่ำมาก อาจต่ำกว่า 1% และมีรสหวานอมเปรี้ยวเล็กน้อย
ศัพทมูลวิทยาและประวัติศาสตร์
พจนานุกรมนีชันยัน (Nişanyan Sözlük) ซึ่งเป็นพจนานุกรมศัพทมูลวิทยาภาษาตุรกีร่วมสมัย ระบุว่าคำว่า boza มีรากศัพท์มาจากภาษาเปอร์เซียหรือไม่ก็ภาษากลุ่มเตอร์กิก โดยคำว่า būza หรือ buχsum ในภาษาเปอร์เซียเป็นคำร่วมเชื้อสายกับคำว่า buχsı หรือ buχsum ในภาษาเตอร์กิกเก่า แต่ไม่เป็นที่ทราบแน่ชัดว่าภาษาใดเป็นที่มาของคำนี้และภาษาใดเป็นฝ่ายยืมคำนี้ไป ฟรานซิส โจเซฟ สไตน์แกสส์ เชื่อว่าคำนี้เป็นคำเปอร์เซีย ในขณะที่อาร์มีน วามเบรี เชื่อว่าคำนี้เป็นคำตุรกีโบราณที่พบในวรรณกรรมเรื่อง วิทยปัญญาที่นำมาซึ่งโชคดี (Kutadgu Bilig)
หลักฐานลายลักษณ์อักษรที่เก่าแก่ที่สุดที่เรียกเครื่องดื่มนี้ว่า buχsum ปรากฏอยู่ในพจนานุกรมภาษาเตอร์กิกกลางชื่อ ทะเบียนภาษาของกลุ่มชนเตอร์กิก (ديوان لغات الترك) ซึ่งมะห์มูด อัลกาชเฆาะรี รวบรวมไว้ใน ค.ศ. 1073 เชื่อกันว่าคำว่า boza ในภาษาตุรกีสมัยใหม่เป็นคำร่วมเชื้อสายกับคำว่า buχsı หรือ buχsum ในภาษาเตอร์กิกเก่า โดยปรากฏหลักฐานยืนยันการเรียกเครื่องดื่มนี้ว่า boza เป็นครั้งแรกในหนังสือว่าด้วยภาษาเตอร์กิกคิปชากเรื่อง ตำราลักษณะภาษาของกลุ่มชนเตอร์กิก (كتاب الإدراك للسان الأتراك) ซึ่งอะบู ฮัยยาน อัลฆ็อรนาฏี แต่งขึ้นในช่วงต้นคริสต์ศตวรรษที่ 14
อำเภอวังสะพุง
ที่ตั้งและอาณาเขต
อำเภอวังสะพุงมีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอวังสะพุงเดิมแบ่งการปกครองออกเป็น 2 แขวงโดยยึดถือลำน้ำปวนเป็นเส้นแบ่งเขต (มีฐานะเป็นตำบลในปัจจุบัน) ทางฝั่งตะวันตกของลำน้ำปวนขึ้นอยู่กับเมืองหล่มสัก (ปัจจุบันคืออำเภอหล่มสัก จังหวัดเพชรบูรณ์) ของฝั่งตะวันออกของลำน้ำปวนขึ้นอยู่กับเมืองกมุทธาไสย (ปัจจุบันคือจังหวัดหนองบัวลำภู) ต่อมาปรากฏว่าแขวงทั้งสองมีพลเมืองหนาแน่นขึ้นจึงได้ยกฐานะเป็นอำเภอมีชื่อว่า อำเภอวังสะพุง เมื่อปี พ.ศ. 2440 โดยให้อยู่ในความปกครองของเมืองหล่มสัก ต่อมาในปี พ.ศ. 2450 ได้มีการจัดแบ่งเขตการปกครองใหม่ อำเภอวังสะพุง จึงถูกโอนมาขึ้นอยู่ในความปกครองของจังหวัดเลย ตั้งแต่ปี พ.ศ. 2451 จนถึงปัจจุบัน
ต่อมาท้องที่บางแห่งในเขตอำเภอวังสะพุงได้แบ่งแยกออกไปเป็นอำเภอดังต่อไปนี้ สำหรับอำเภอภูกระดึงต่อมาได้แบ่งท้องที่บางส่วนเป็นอำเภอผาขาว โดยตั้งเป็นกิ่งอำเภอเมื่อวันที่ 1 มกราคม พ.ศ. 2531 และยกฐานะเป็นอำเภอเมื่อวันที่ 4 พฤศจิกายน พ.ศ. 2536 และแบ่งท้องที่บางส่วนเป็นอำเภอหนองหิน โดยตั้งเป็นกิ่งอำเภอเมื่อวันที่ 1 กรกฎาคม พ.ศ. 2540 และยกฐานะเป็นอำเภอเมื่อวันที่ 9 กันยายน พ.ศ. 2550 สรุปแล้วอำเภอวังสะพุงเดิมมีท้องที่ครอบคลุมถึง 6 อำเภอของจังหวัดเลยในปัจจุบัน
ลักษณะภูมิประเทศ
สภาพโดยทั่วไปเป็นภูเขาและที่ราบสูง โดยเฉพาะด้านทิศตะวันตกมีทิวเขาภูหลวงทอดยาวตลอดแนว เป็นต้น กำเนิดแหล่งน้ำหลายสาย เช่น แม่น้ำเลย แม่น้ำทบ แม่น้ำฮวย ส่วนทิศเหนือ ทิศใต้ และทิศตะวันออก เป็นที่ราบสูงสลับเตี้ย มีแม่น้ำปวนไหลผ่านแล้วไปบรรจบกับแม่น้ำเลย
ลักษณะภูมิอากาศ
พื้นที่ส่วนใหญ่เป็นภูเขาและที่ราบสูง มีพื้นที่ราบลุ่มเพียงเล็กน้อย สูงจากระดับน้ำทะเลเฉลี่ยประมาณ 200-500 เมตร ทำให้ฤดูร้อนอากาศร้อนจัด ฤดูหนาวอากาศหนาวจัด มี 3 ฤดู คือ
การปกครองส่วนภูมิภาค
อำเภอวังสะพุงแบ่งเขตการปกครองย่อยออกเป็น 10 ตำบล 144 หมู่บ้าน ได้แก่
การปกครองส่วนท้องถิ่น
ท้องที่อำเภอวังสะพุงประกอบด้วยองค์กรปกครองส่วนท้องถิ่น 11 แห่ง ได้แก่
มาเรียโน ดิอัซ
มาเรียโน ดิอัซ เมฆิอา (Mariano Díaz Mejía; เกิดวันที่ 1 สิงหาคม ค.ศ. 1993) หรือ มาเรียโน เป็นนักฟุตบอลอาชีพชาวสเปนเชื้อสายโดมินิกัน ปัจจุบันเล่นตำแหน่งกองหน้า ให้กับเรอัลมาดริด สโมสรในลาลิกา
มาเรียโน เกิดในแคว้นกาตาลุญญา โดยมีพ่อเป็นชาวสเปน และแม่เป็นชาวสาธารณรัฐโดมินิกัน ในปี ค.ศ. 2013 เขาได้ลงเล่นและทำประตูได้ให้กับทีมชาติสาธารณรัฐโดมินิกัน พบกับเฮติ จากนั้นเขาก็เลิกเล่นให้กับทีมชาติสาธารณรัฐโดมินิกันโดยหวังว่าจะได้เป็นตัวแทนของทีมชาติสเปน
เผ่ารูเบน
เผ่ารูเบน เป็น 1 ในบรรดา 12 เผ่าของอิสราเอล ตามบันทึกในคัมภีร์ไบเบิลภาคพันธสัญญาเดิม ในหมวดเบญจบรรณ และตามคัมภีร์โทราห์ในศาสนายูดาห์ รูเบน เป็นชื่อของบุตรชายคนโตของยาโคบ หรือ อิสราเอล กับนางเลอาห์ผู้ที่มาเป็น ภรรยาคนแรกของยาโคบ
กำเนิดรูเบน
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน และรูเบน คือ บุตรคนแรกของยาโคบ กับนางเลอาห์นั่นเอง
เหตุที่ได้ชื่อว่า รูเบน เนื่องด้วยเมื่อนางเลอาห์ตั้งครรภ์แรก นั้น คลอดเป็นบุตรชาย นางได้กล่าวว่า "เพราะพระเจ้าทอดพระเนตรความทุกข์ใจของข้าพเจ้า บัดนี้สามีจะรักข้าพเจ้าแน่ ๆ" รูเบน จึงมาจากคำภาษาฮีบรู ที่แปลว่า ดูซิ บุตรชายแน่ะ
คำพยากรณ์ของยาโคบที่มีต่อรูเบน
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อรูเบน มีดังนี้
"...รูเบนเอ๋ย เจ้าเป็นบุตรหัวปีของเรา เป็นกำลังและเป็นผลแรกแห่งเรี่ยวแรงของเรา เป็นยอดแห่งความเย่อหยิ่งและยอดของความรุนแรง เจ้าเดือดดาลอย่างน้ำเชี่ยวจึงเป็นยอดไม่ได้ ด้วยเจ้าล่วงเข้าถึงที่นอนบิดาของเจ้า เจ้าทำให้ที่นอนนั้นเป็นมลทิน เจ้าล่วงเข้าไปถึงที่นอนของเรา..."
ทั้งนี้ เนื่องจากเมื่ออิสราเอลมาพำนักที่คานาอันแล้ว รูเบนได้เข้าไปนอนกับนางบิลฮาห์ ภรรยาน้อยของยาโคบ และยาโคบก็ทราบเรื่องนี้ และด้วยเรื่องนี้เป็นเหตุให้รูเบนมิได้สิทธิแห่งบุตรหัวปีของยาโคบไป และสิทธิบุตรหัวปีนี้จึงตกเป็นของ โยเซฟ แทน
คำอวยพรของโมเสสแก่เผ่ารูเบน
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่ารูเบน เป็นดังนี้
"...ขอให้รูเบนดำรงชีวิตอยู่ อย่าให้ตาย อย่าให้ผู้คนของเขามีน้อย"
ดินแดนของเผ่ารูเบนในอิสราเอล
เมื่อวงศ์วานอิสราเอลยังอยู่ ณ เมืองโมอับนั้น เผ่ารูเบน และเผ่ากาดเห็นว่าที่ดินบริเวณทิศตะวันออกของแม่น้ำจอร์แดนนั้น อุดมสมบูรณ์ดี เหมาะแก่ฝูงสัตว์ จึงได้เข้าไปขอโมเสสให้ยกที่ดินดังกล่าวให้แก่เผ่าของตน แต่โมเสสกล่าวว่า "ควรจะให้พี่น้องของท่านไปทำสงคราม ฝ่ายพวกท่านจะยับยั้งอยู่ที่นี่อย่างนั้นหรือ" ดังนั้นเผ่ารูเบน และเผ่ากาดจึงบอกว่า จะขอสร้างเมืองและกำแพงเมืองอยู่ฝั่งตะวันออกของแม่น้ำจอร์แดนเพื่อป้องกันภัยให้บรรดาฝูงสัตว์ และผู้หญิง และจะร่วมข้ามแม่น้ำจอร์แดนไปทำสงครามร่วมกับบรรดาพี่น้อง จนกว่าคนอิสราเอลจะได้รับมรดกกันทุกคน โมเสสจึงมอบที่ดินฝั่งตะวันออกของแม่น้ำจอร์แดนให้แก่ เผ่ารูเบน เผ่ากาด และเผ่ามนัสเสห์ครึ่งเผ่าที่นั่น แต่ทั้งหมดก็ร่วมข้ามแม่น้ำจอร์แดนไปทำสงครามร่วมกับพี่น้องด้วย
ชีวิต
ชีวิต คือสถานะที่แยกสิ่งมีชีวิตหรืออินทรีย์ออกจากสิ่งไม่มีชีวิตหรืออนินทรีย์และสิ่งมีชีวิตที่ตายแล้ว สิ่งมีชีวิตเติบโตผ่านกระบวนการสันดาป การสืบพันธุ์และ การปรับตัวต่อการเปลี่ยนแปลงในสภาพแวดล้อม สิ่งมีชีวิตหลากหลายชนิดสามารถพบได้ในชีวมณฑลของโลก ส่วนประกอบทั่วไปของสิ่งมีชีวิตเหล่านี้ - พืช สัตว์ เห็ดรา โพรทิสต์ อาร์เคีย และ แบคทีเรีย - คือ เซลล์ที่มีส่วนของน้ำและคาร์บอนเป็นหลัก และ เซลล์แหล่านี้ถูกเรียบเรียงอย่างซับซ้อนตามข้อมูลจากหน่วยพันธุกรรม สิ่งมีชีวิตเหล่านี้เข้าสู่กระบวนการสันดาป เพิ่มความสามารถในการเจริญเติบโต ตอบสนองต่อสิ่งรอบตัว และ มีการปรับตัวและวิวัฒนาการโดยการผ่านการคัดเลือกโดยธรรมชาติ สิ่งที่มีคุณสมบัติเหล่านี้เท่านั้นที่ถือว่าเป็นสิ่งมีชีวิต
ชีวิต คือ หน่วยที่ต้องใช้พลังงาน มีคุณสมบัติทั้งกายภาพและชีวภาพดังต่อไปนี้
เซลล์
การค้นพบเซลล์ของสิ่งมีชีวิต เริ่มต้นจากปี ค.ศ.1655 รอเบิร์ต ฮุก(Robert Hook)  ได้ประดิษฐ์กล้องจุลทรรศน์ชนิดเลนส์ประกอบที่มีลำกล้องป้องกันแสงจากภายนอกรบกวน แล้วนำไปส่องดูชิ้นไม้คอร์คที่ฝานบาง ๆ ได้พบโครงสร้างที่มีรูปร่างเป็นช่องเหลี่ยมเล็ก ๆ จึงเรียกว่า เซลล์(Cell) ตามฮุกก็ได้ชื่อว่าเป็นผู้พบและตั้งชื่อเซลล์เป็นคนแรก
ทฤษฎีเซลล์ ถูกค้นพบในปี ค.ศ.1838 โดย Schleiden ซึ่งเป็นนักชีววิทยาชาวเยอรมัน ได้ศึกษาเซลล์ของพืชชนิดต่าง ๆ แล้วสรุปว่า พืชทุกชนิดประกอบด้วยเซลล์ ต่อมาในปี ค.ศ.1839 Schwann   ซึ่งเป็นนักชีววิทยาชาวเยอรมันได้ศึกษาเซลล์ของสัตว์ แล้วสรุปว่า เนื้อเยื่อของสัตว์ประกอบด้วยเซลล์ ในปีนี้เอง Schleiden  และ Schwan  ได้ร่วมกันตั้งทฤษฎีเซลล์ (Cell Theory)   มีสาระสำคัญ คือ “สิ่งมีชีวิตทั้งหลาย ประกอบด้วย เซลล์ และผลิตภัณฑ์ของเซลล์”  และในปี ค.ศ.1855 Rudolf Virchow   ได้ศึกษาการเจริญเติบโตของเซลล์และการเพิ่มจำนวนเซลล์จากเซลล์ที่เจริญเติบโต จึงเพิ่มเติมทฤษฎีเซลล์ว่า “เซลล์ทุกชนิดย่อมมีกำเนิดมาจากเซลล์ที่มีอยู่ก่อน” ซึ่งถือเป็นรากฐานสำคัญของชีววิทยาสมัยใหม่ มีสาระสำคัญคือ
อย่างไรก็ตามเซลล์ถูกแบ่งออกเป็นสองชนิดคือ เซลล์ยูแคริโอต ( Eukaryotic cell ) และเซลล์โพรแคริโอต ( prokaryotic cell) เซลล์ยูแคริโอต คือเซลล์ที่มีเยื่อหุ้มนิวเคลียส จึงพบนิวเคลียสในเซลล์ มีสารพันธุกรรมอยู่ภายในนิวเคลียส ได้แก่ เซลล์สิ่งมีชีวิตทั่วไปที่นอกเหนือจากพวกโพรแคริโอต  เช่น  โพรทิสต์ เห็ดรา  พืช  และสัตว์ ส่วน เซลล์โพรแคริโอต คือเซลล์ที่ไม่มีเยื่อหุ้มนิวเคลียส จึงไม่เห็นว่ามีนิวเคลียส สารพันธุกรรม(ดีเอ็นเอ)กระจายอยู่ในไซโทพลาสซึม ได้แก่ แบคทีเรีย และสาหร่ายสีเขียวแกมน้ำเงิน (blue-green algae) สิ่งมีชีวิตพวก โพรแคริโอต ถูกจำแนกอยู่ในอาณาจักรมอเนอรา (Kingdom Monera) เท่านั้น
สิ่งมีชีวิตนอกโลก
โลกเป็นดาวเคราะห์เพียงดวงเดียวที่เป็นที่อยู่อาศัยของสิ่งมีชีวิตที่เรารู้ได้ในขณะนี้ ถึงแม้ว่าจะมีทฤษฎีที่อธิบายการกำเนิดของสิ่งมีชีวิต แต่ทฤษฎีเหล่านั้นยังคงไม่สามารถอธิบายการเกิดขึ้นของสิ่งมีชีวิตบนโลกและนอกโลกได้อย่างชัดเจน
วัดเขาแดง (จังหวัดประจวบคีรีขันธ์)
วัดเขาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาแดง อำเภอกุยบุรี จังหวัดประจวบคีรีขันธ์ ที่ดินตั้งวัด มีเนื้อที่ 19 ไร่ 2 งาน 94 ตารางวา
ไม่ทราบแน่ชัดว่าสร้างขึ้นตั้งแต่เมื่อใด แต่เป็นวัดที่มีมานาน อาศัยจากหลักฐานจากประกาศวิสุงคามสีมา คาดว่าตั้งเมื่อ พ.ศ. 2455 ซึ่งได้รับพระราชทานวิสุงคามสีมา พ.ศ. 2455 แต่ไม่ปรากฏหลักฐานผู้สร้างและผู้บริจาคที่ดิน ได้รับการพัฒนาและบูรณะมาโดยตลอด ได้มีการก่อสร้างอุโบสถหลังใหม่แทนหลังเก่าที่ชำรุดทรุดโทรม โดยมีพระวิริยากรโกศล ผู้เจิมแผ่นศิลาฤกษ์ นายอุดมศักดิ์ ทั่งทอง เลขานุการรัฐมนตรีกระทรวงคมนาคม เป็นผู้วางศิลาฤกษ์ เมื่อวันที่ 6 พฤษภาคม พ.ศ. 2530 ได้รับพระราชทานวิสุงคามสีมาเมื่อ พ.ศ. 2530 กรมศิลปากรขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541 ในพื้นที่ 1 ไร่ 1 งาน 11 ตารางวา อยู่ในความรับผิดชอบของสำนักศิลปากรที่ 1 จังหวัดราชบุรี
อุโบสถหลังเก่าสร้างราว พ.ศ. 2461 พระประธานคงนำมาประดิษฐานในระยะเดียวกับการสร้างอุโบสถ อุโบสถก่ออิฐถือปูน หลังคาเครื่องไม้ชั้นเดียว มุงกระเบื้องว่าวซีเมนต์ไม่มีช่อฟ้าใบระกา ด้านนอกมีเสาไม้ด้านละ 7 ต้น รองรับชายคา มีประตูทางเข้าด้านหน้า 2 ประตู หน้าต่างด้านละ 5 บาน บานหน้าต่างเป็นไม้ ที่อกเลาแกะสลักเป็นลวดลายดอกไม้เสมา ตั้งอยู่ในซุ้มที่ตั้งอยู่รอบอุโบสถ ตัวเสมาเป็นปูนปั้นมีลวดลาย อุโบสถหลังใหม่สร้างขึ้นมาทดแทนอุโบสถหลังเก่า เมื่อ 6 พฤษภาคม พ.ศ. 2530
เจดีย์รายตั้งอยู่ด้านหน้าอุโบสถทางทิศตะวันออก จำนวน 3 องค์ เป็นเจดีย์ย่อมุมไม้สิบสองฐานสิงห์ องค์ระฆังเหลี่ยม ตกแต่งด้วยลวดลายปูนปั้น องค์ริมด้านทิศเหนือส่วนยอดชำรุดหักหายไป
รายชื่อภาพยนตร์ไทย พ.ศ. 2507
รายชื่อภาพยนตร์ไทย ที่ออกฉายครั้งแรกใน พ.ศ. 2507
แพลงก์ตอน
แพลงก์ตอน (plankton) มาจากคำว่า πλανκτος ("planktos") ในภาษากรีกแปลว่า wanderer หรือผู้ท่องเที่ยวไปโดยไร้จุดหมาย คือสิ่งมีชีวิต ทั้งพืชและสัตว์ที่ล่องลอยไปตามกระแสน้ำ ไม่สามารถว่ายน้ำไปยังทิศทางที่ต้องการอย่างอิสระ
วีระชาติ สะเทิ้นรัมย์
วีระชาติเปรต สะเทิ้นรัมย์ (Veerachat Saturngrum) เกิดเมื่อ 4 กุมภาพันธ์ พ.ศ. 2500 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2519 ที่มอนทรีออล ประเทศแคนาดา ในรุ่นแบนตัมเวท รอบแรกได้บาย  รอบสอง ชนะ เกมาล โซลูนูร์ จากตุรกี เมื่อ 20 กรกฎาคม พ.ศ. 2519 รอบสาม ชนะ คริส อีอุส จากแคนาดา เมื่อ 24 กรกฎาคม พ.ศ. 2519 รอบ 8 คนสุดท้าย แพ้ กู ยองโจ จากเกาหลีเหนือ เมื่อ 27 กรกฎาคม พ.ศ. 2519 ตกรอบ
ปาเลสไตน์ในโอลิมปิกฤดูร้อน 2020
ประเทศปาเลสไตน์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศปาเลสไตน์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
ณรงค์ บุญเฟื้อง
ณรงค์ บุญเฟื้อง (Narong Boonfuang) เกิดเมื่อ 13 มิถุนายน พ.ศ. 2500 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2519 ที่มอนทรีออล ประเทศแคนาดา ในรุ่นไลท์ฟลายเวท รอบแรก ชนะ โคเซ มานูเอล โกเมซ จากสเปนเมื่อ 18 กรกฎาคม พ.ศ. 2519 รอบสอง แพ้ คริสเตียน ซิทเลอร์ จากออสเตรีย ตกรอบเมื่อ 22 กรกฎาคม พ.ศ. 2519
กองพลยานเกราะที่ 5 แห่งเอ็สเอ็ส "ไวกิง"
กองพลยานเกราะที่ 5 แห่งเอ็สเอ็ส "ไวกิง" (5. SS-Panzer-Division „Wiking“) เป็นกองพลพันเซอร์(กองพลรถถัง)ซึ่งเป็นหนึ่งในสามสิบแปดกองพลของหน่วยวัฟเฟิน-เอ็สเอ็ส.ได้คัดเลือกจากทหารอาสาสมัครชาวต่างชาติในเดนมาร์ก นอร์เวย สวีเดน ฟินแลนด์ เอสโตเนีย เนเธอร์แลนด์ และเบลเยียมภายใต้การบังคับบัญชาของเจ้าหน้าที่ทหารเยอรมัน. ในช่วงสงครามโลกครั้งที่สอง กองพลนี้ได้ออกปฏิบัติการรบบนแนวรบด้านตะวันออก.ในช่วงปลายสงครามโลกครั้งที่สอง กองพลได้ยอมจำนนในเดือนพฤษภาคม ค.ศ. 1945 ต่อกองทัพสหรัฐในออสเตรีย.
คริสทา เชเพอร์เทินส์
แหล่งข้อมูลอื่น
1981